ועדת הכלכלה, כנסת 20, פרוטוקול מספר 804, 2018-07-02 11:40

איתן כבל: אני מבקש לפתוח את ישיבת ועדת הכלכלה.

איתן כבל: ברשותך, בבקשה תציג את התקנה.

אילן רויזמן: זאת תקנה שהצגתי בטעות קודם.

אילן רויזמן: כאמור היום התקנות העיקריות קובעות שלענף משנה 121 נדרשים תנאים מיוחדים.

אילן רויזמן: התנאים הם שהמבקש הוא בעל ידע וניסיון במשך שנה לפחות בביצוע עבודות כלונס בסלע, שהוא מעסיק באתר העבודה מנהל עבודה מוסמך או הנדסאי מוסמך, בעלי ידע בכלונס בסלע, ושבבעלותו מכונת קידוח בסלע אחת לפחות.

אילן רויזמן: מכיוון שענף משנה 121 מתאחד עם ענף משנה 120, אנחנו מבקשים להחיל אותם תנאים על הענף האחוד.

עבד אל חכים חאג' יחיא: מי שעוד לא קנה את המכונה, לא יכול להיות.

עבד אל חכים חאג' יחיא: אתה צריך לקנות אותה, להחזיק אותה במחסן, בחצר, עד שעוברת שנה ואתה בא להירשם.

עבד אל חכים חאג' יחיא: אתה רואה היגיון בזה?

עבד אל חכים חאג' יחיא: יש לי ניסיון, יש לי ידע, יש לי הנדסאי, אבל אני אקנה את המכונה אחרי שאני אירשם.

קובי פלסנר: אולי אני שוכר אותה.

עבד אל חכים חאג' יחיא: העניין של הבעלות, אני חושב שזה מוגזם.

איתן כבל: מה העמדה שלכם, איגוד בוני הארץ?

קובי פלסנר: למרות שזה עבר את מועצת הקבלנים - - -

איתן כבל: קיווית שיהיה מישהו שיעלה את זה.

קובי פלסנר: נכון.

קובי פלסנר: בנושא של בעלות בכלל הענף עבר שינוי.

קובי פלסנר: היום אין בעלויות על כלים ודברים כאלה.

קובי פלסנר: הרבה פעמים אתה שוכר את הציוד - - -

עבד אל חכים חאג' יחיא: יש לנו פתגם שאומר שבשביל כוס חלב, לא קונים פרה.

עבד אל חכים חאג' יחיא: לא צריכים.

עבד אל חכים חאג' יחיא: הוא יכול לשכור במידת הצורך, הוא יכול לקנות אחרי שהוא רשום, הוא יכול לקנות לפי מצב השוק.

עבד אל חכים חאג' יחיא: אני רוצה להיות רשום לפי מצב השוק, רק אם שווה לי.

עבד אל חכים חאג' יחיא: היום קבלני כבישים לא מחזיקים את ציוד האספלט.

עבד אל חכים חאג' יחיא: יש אנשים שמשכירים להם את ציוד האספלט.

עבד אל חכים חאג' יחיא: אתה קבלן בניין, אין לך משאבות בטון, אתה שוכר אותן.

עבד אל חכים חאג' יחיא: אתה לא צריך אותן כל הזמן.

איתן כבל: אני חושב שבמה שמעלה חאג' יחיא ומחרה מחזיק אחריו נציג בוני הארץ הם צודקים לחלוטין.

איתן כבל: גם אין כאן עניין של בטיחות או משהו.

איתן כבל: אם אתה רוצה לוודא שהאיש בעל יכולות מקצועיות גבוהות או מיוחדות, אתה עושה כמו בדברים אחרים.

איתן כבל: אתה אומר שהוא חייב שיהיה לו מישהו בעל ניסיון בתחום שעוסק בחציבה X שנים או דברים כאלה.

איתן כבל: שיהיה לו את המכשיר זה מיותר לחלוטין.

איתן כבל: אחת משתיים, או שיש לכם רעיון יצירתי או שאני סוגר את הישיבה.

אילן רויזמן: אני רק אבקש להזכיר שכרגע תקנות המשנה כבר קובעות את התנאי הזה.

איתן כבל: ה-121 נמחק.

אילן רויזמן: הוא נמחק, נכון.

איתן כבל: זאת הערה של היועצת המשפטית.

אילן רויזמן: זה תיקון שאולי טכני במהותו, מכיוון ש-121 נמחק והוא יהפוך ל-120.

אילן רויזמן: רצינו רק לשנות את המספר, כדי שהתקנות לא יהפכו לאות מתה.

אילן רויזמן: אנחנו לא רוצים לקבוע כאן מדיניות חדשה.

איתן כבל: אתה אומר שהמדיניות המטומטמת תימשך רק עם מספר אחר.

אילן רויזמן: כן.

איתן כבל: זה המצב.

איתן כבל: לא מתאים לך, אתה נראה צעיר ורענן.

איתן כבל: ייקוב הדין את ההר?

אילן רויזמן: ביקשנו את התיקון הזה רק מכיוון שהמספר 121 מתחלף למספר 120.

איתן כבל: הוא לא אשם.

איתן כבל: הוא לא זה שיצר אותה.

אילן רויזמן: לבחינת ביטול הדרישה כמובן יש פרוצדורה של עבודת מטה מקצועית, התייעצות עם המועצה, הצגת הנושא להערות הציבור.

אילן רויזמן: אלה דברים שלא נעשו.

עבד אל חכים חאג' יחיא: אתה חושב שמישהו מהציבור יתנגד?

אילן רויזמן: אני לא יודע.

אילן רויזמן: זה מצריך עבודת מטה.

עבד אל חכים חאג' יחיא: מי שימצא עבודה והוא רשום, אם תהיה לו מספיק עבודה, הוא יקנה, הוא לא ימשיך לשכור.

מירב תורג'מן: אולי במקום "בעלותו" יהיה "ברשותו"?

אילן רויזמן: זה שינוי שלא נבחן כמקובל.

מירב תורג'מן: זה מאפשר לו לשכור, לשאול.

אילן רויזמן: אנחנו לא מציעים שינוי במהות, רק במספר.

איתן כבל: הכנסת אותנו כאן לפלונטר.

איתן כבל: מצד אחד התקנה הקיימת היא תקנה מטופשת, אבל מצד שני צריך להתאים טיפשות, זה מה שאנחנו עושים.

עבד אל חכים חאג' יחיא: לעשות אותה עדיין טפשית, אבל פחות.

אילן רויזמן: נוכל להתחייב לבחון את ביטול התקנה בשלב הבא.

איתן כבל: כדי שהמבוכה תהיה חלקית, אני אאשר לכם את השינוי של סמל הענף - -

מירב תורג'מן: "ענף משנה" זה נקרא.

איתן כבל: - - עם זאת, אני מבקש שעם שובנו מפגרת הקיץ – אני מאוד מבקש, זה עניין טכני שיותר ממה שיעיד עלינו, יעיד עליכם.

איתן כבל: אם זה לא היה עולה על סדר-היום, ניחא.

איתן כבל: אני בטוח שיש עוד הרבה סעיפים כאלה בחקיקה, בוודאי בתקנות.

עבד אל חכים חאג' יחיא: אני לא מאשר לך להיות נהג מונית, אלא אם קנית.

עבד אל חכים חאג' יחיא: ..

איתן כבל: בדיוק.

איתן כבל: זה פחות או יותר הסגנון.

איתן כבל: אנא מכם.

עבד אל חכים חאג' יחיא: תבחנו את המילה בין בעלותו לבין ברשותו.

עבד אל חכים חאג' יחיא: אתם צריכים לפרסם לציבור?

איתן כבל: יש להם כללים.

מירב תורג'מן: הם צריכים התייעצות עם המועצה, עם מועצת הקבלנים.

איתן כבל: אם זה היה עניין שהייתי אומר לו: לך תתייעץ עם אבשלום קור ותחזור, אין בעיה.

עבד אל חכים חאג' יחיא: עם מי אתם רוצים להתייעץ?

אילן רויזמן: עם מועצת הקבלנים.

נתנאל לפידות: וגם עם הציבור.

עבד אל חכים חאג' יחיא: האם אתם חושבים שמישהו יתנגד?

איתן כבל: זה לא משנה, גם אם הוא רוצה להיענות לבקשתי.

איתן כבל: לטענתי התקנה מביכה, אבל היא תהיה מביכה עוד יותר כשהסמל הוא לא - - -

עבד אל חכים חאג' יחיא: אני מבין.

עבד אל חכים חאג' יחיא: אני מתלבט אם להעביר או לא.

עבד אל חכים חאג' יחיא: אני יודע שזה סעיף לשינוי הסמל.

איתן כבל: גם אם תפיל אותי, זה לא משנה כהוא זה.

איתן כבל: אתה משאיר את האבסורד קיים.

אילן רויזמן: אנחנו רוצים להתייעץ.

עבד אל חכים חאג' יחיא: עד עצם היום הזה לא ראיתי שבוטל הרישום של קבלן בגלל רשלנות וגרימת מוות.

עבד אל חכים חאג' יחיא: לא הורשעו.

עבד אל חכים חאג' יחיא: עד עצם היום הזה לא נשלל רישום של קבלן בגלל זה.

איתן כבל: הבעיה היא אצלכם?

נתנאל לפידות: הבעיה היא בחקיקה.

עבד אל חכים חאג' יחיא: תבואו ותתקנו.

עבד אל חכים חאג' יחיא: אתם רוצים שאני אביא חקיקה פרטית שהממשלה תפיל בוועדת השרים לענייני חקיקה כי השם שלי מתנוסס למעלה?

איתן כבל: תשנה את השם שלך.

איתן כבל: ..

איתן כבל: צודק.

עבד אל חכים חאג' יחיא: הבאתי הצעת חוק של ממונה בטיחות עד גודל מסוים של בנייה, כשהעיסוק שלו רק בטיחות.

עבד אל חכים חאג' יחיא: הייתי הראשון.

עבד אל חכים חאג' יחיא: אנחנו שלושה: אני, איל בן ראובן ואלי אלאלוף.

עבד אל חכים חאג' יחיא: שלושתנו עושים את העבודה בתחום הזה.

עבד אל חכים חאג' יחיא: לא קיבלו את ההצעה שלי, אפילו לא הצביעו עליה.

עבד אל חכים חאג' יחיא: אחר-כך הבאנו "עוזר בטיחות", שזה אותו תפקיד, מי שבראש זה איל בן ראובן, עכשיו יש תמיכה.

עבד אל חכים חאג' יחיא: אני מדבר על עובדות.

איתן כבל: אני מכיר את זה.

עבד אל חכים חאג' יחיא: לפעמים אתה מרגיש מתוסכל, אני לא מתוסכל.

עבד אל חכים חאג' יחיא: מבחינתי שהחוק יעבור, ולא משנה אם השם שלי ראשון, שני או שלישי.

עבד אל חכים חאג' יחיא: אנחנו רק שלושה ואנחנו יוזמים ביחד.

עבד אל חכים חאג' יחיא: אם אני אביא את התיקון הזה, זה לא יעבור.

עבד אל חכים חאג' יחיא: אתם תיזמו את התיקון.

עבד אל חכים חאג' יחיא: מה יש לכם לחכות?

עבד אל חכים חאג' יחיא: קבלן שהורשע בגרימת מוות - - -

איתן כבל: מה מועצת החכמים החליטה?

נתנאל לפידות: הנציגה של משרד המשפטים בטלפון.

אילן רויזמן: אם יורשה להשיב בקצרה לכבוד חבר הכנסת, תקופה ממושכת וודאי גם היום, כל יום למעשה, אנחנו בוחנים יחד עם משרד העבודה את האפשרויות שעומדות לפנינו כדי להילחם יחד בתופעה הזאת, שאין ספק שהיא תופעה בזויה, לא פחות.

איתן כבל: אח שלי אתה עם "דלי סיידים".

איתן כבל: תן לי תשובה עכשיו.

איתן כבל: אתה "מסייד לי".

איתן כבל: אתה מכדרר.

איתן כבל: תגיד למה אין.

איתן כבל: ביקשת את רשות הדיבור, תענה לעניין, אחי.

אילן רויזמן: בהקשר של קבלנים או מבצעי עבודות שהורשעו בדין בעבירה של גרימת מוות ברשלנות, או כל עבירה אחרת שרלוונטית לתאונות עבודה, המבחן שקבוע בחוק רישום הקבלנים, כדי להקנות לרשם הקבלנים סמכות, הוא מציב רף - - -

איתן כבל: אחי, אתה מתיש.

אילן רויזמן: אני אעבוד על זה.

אילן רויזמן: ..

איתן כבל: אתה מסדר לעצמך את התשובה.

איתן כבל: תגיד לו ככה: נכון לרגע זה, לפי החוק, אין לנו בחקיקה את הסמכות כדי - - -

אילן רויזמן: יש סמכות.

אילן רויזמן: ממה שאנחנו רואים בעקבות פסקי דין של קבלנים שהורשעו, או יותר נכון, הסתיים ההליך הפלילי בעניינם, זה לא מגיע אפילו לרף המינימלי, שהוא נורא נמוך - - -

איתן כבל: יפה.

איתן כבל: זאת תשובה.

עבד אל חכים חאג' יחיא: אתם לא חושבים שצריך לתקן את זה?

עבד אל חכים חאג' יחיא: תיזמו.

אילן רויזמן: הרף המינימלי זה ברמה של 7,200 שקל קנס.

אילן רויזמן: לשם אנחנו לא מגיעים.

אילן רויזמן: אם זו החומרה שבית המשפט מנחה בהליך הפלילי - - -

איתן כבל: אתה רואה, תשובה ארוכה היית יכול לסיים במשפט.

איתן כבל: אתה מתיש את עצמך.

איתן כבל: נחזור לעניין עצמו.

איתן כבל: מה התשובה?

נתנאל לפידות: בשלב זה כל ההליך שנעשה פה.

איתן כבל: תנו תשובה.

מירב תורג'מן: כן או לא?

נתנאל לפידות: לא.

איתן כבל: יפה.

איתן כבל: אני אצביע על התיקון של הסעיף ל-121 כמדומני - - -

מירב תורג'מן: מ-121 ל-120.

איתן כבל: סליחה, מ-121 ל-120, ואני מודיע לכם שמייד עם חזרתנו, בחודש הראשון, נדמה לי שזה באוקטובר, אתם צריכים לשלוח אלינו תיקון.

איתן כבל: אם לא תביאו תיקון – הנה, אני מודיע לכם לפרוטוקול – אני עוצר לכם את כל הדברים שהמשרד מביא.

איתן כבל: יש חוק המכר (דירות), שהשר שלך כבר אכל לי את האוזן, היא הייתה יותר גדולה פעם... בבקשה.

איתן כבל: למה אני אומר את זה?

איתן כבל: כי זה באמת עניין טכני.

איתן כבל: אם לא הייתה לכם המועצה שאתה צריך לעבור וכל התהליך, לא הייתי מאשר את זה, כי זה באמת אבסורד, זה מטומטם, סליחה על הביטוי.

נתנאל לפידות: אדוני היושב-ראש, אנחנו מסכמים, אבל מבחינת החקיקה, ה-RIA והדברים האלה, אנחנו נדרשים לעשות גם היוועצות עם הציבור וגם עם המועצה.

נתנאל לפידות: נעשה את זה מהר ונחזור.

עבד אל חכים חאג' יחיא: שלושה-ארבעה חודשים מספיקים לכם?

איתן כבל: זו חפירה.

איתן כבל: העניין ברור.

איתן כבל: מי בעד, ירים את ידו.

עבד אל חכים חאג' יחיא: אני נמנע.

איתן כבל: מי נמנע?

עבד אל חכים חאג' יחיא: אני.

עבד אל חכים חאג' יחיא: בעד – 1

עבד אל חכים חאג' יחיא: נמנעים – 1

איתן כבל: התקנה אושרה עם ההודעה שהודעתי.

איתן כבל: תודה רבה לכם, הישיבה נעולה.